hotchpotch/miracl-hf-unified huggingface dataset:
বোরা বোরা দ্বীপপুঞ্জ
বোরা বোরা ১২ বর্গ মাইল আয়তনের একটি দ্বীপপুঞ্জ, যা ফরাসি পলিনেশিয়ার পশ্চিমে অবস্থিত। ফরাসি পলিনেশিয়ার রাজধানী পপেইট থেকে প্রায় ২৩০ কিলোমিটার (১৪৩ মাইল) উত্তর-পশ্চিমে অবস্থিত, একটি উপহ্রদ এবং একটি প্রাচীরের প্রস্থ দ্বারা ঘেরা। দ্বীপের মাঝখানে দুটি মৃত আগ্নেয়গিরি মাউন্ট পেহিয়া এবং মাউন্ট ওটারমমেনু রয়েছে। সর্বোচ্চ চূড়া হচ্ছে যা ৭২৭ মিটার (২৩৮৫ ফুট)।
অতীতে এই দ্বীপকে তাহিতিয়ান উপভাষায় "পোরা পোরা মেই তে পোরা" বলা হত এর অর্থ "সৃষ্টিকর্তা দ্বারা সৃষ্ট"। পর্যটক জেকব রোগেনভেন যখন প্রথম এই দ্বীপে আসেন তখন একে তিনি ও তার সহযাত্রীরা বোরা বোরা দ্বীপ বলে ডাকেন, যে নাম এখনো বিদ্যমান।
জেকব রোগেনভেন প্রথম ইউরোপিয়ান হিসেবে ১৭২২ সালে এই দ্বীপে আসেন। ১৯৬৯ সালের ২৯ জুলাই জেমস কুক একজন তাহিতিয়ান নাবিক টুপাইয়ার সাহায্যে এই দ্বীপে আসেন। লন্ডন মিশনারি সোসাইটি ১৮২০ সালে এই দ্বীপে আসে এবং ১৮৯০ সালে একটি প্রোটেস্ট্যান্ট চার্চ নির্মান করে। বোরা বোরা একটি স্বাধীন দ্বীপ ছিল, কিন্তু ১৯৮৮ সালে ফ্রান্স দ্বীপের শেষ রানী ৩য় তেরিমায়েভারুয়ার কাছ থেকে দ্বীপটির দখল নিয়ে তাদের উপনিবেশে নিয়ে আসে।
২য় বিশ্বযুদ্ধে মার্কিন যুক্তরাষ্ট্র এই দ্বীপকে সামরিক ঘাঁটি হিসেবে ব্যাবহার করে। এই ঘাঁটিতে ৯ টি সরবরাহকারী জাহাজ, ২০ হাজার টন জিনিসপত্র এবং প্রায় ৭০০০ সদস্যের একটি সৈন্যদল রাখা হয়েছিল। ১৯৪৬ সালের ২ জুন ঘাঁটিটি বন্ধ করে দেয়া হয়। ১৯৬০ সালে তাহিতির পাপেটে 'ফা আন্তর্জাতিক বিমানবন্দর' নির্মানের পুর্বে ফ্রেঞ্চ পলিনেশিয়ার একমাত্র আন্তর্জাতিক বিমানবন্দর ছিল এখানে।
গ্রিভিল স্টিভেন্স
গ্রিভিল টমাস স্কট স্টিভেন্স (; জন্ম: ৭ জানুয়ারি, ১৯০১ - মৃত্যু: ১৯ সেপ্টেম্বর, ১৯৭০) লন্ডনে জন্মগ্রহণকারী বিখ্যাত ইংরেজ শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। প্রথম-শ্রেণীর ইংরেজ কাউন্টি ক্রিকেটে মিডলসেক্স ও অক্সফোর্ড বিশ্ববিদ্যালয়ের প্রতিনিধিত্ব করেছেন তিনি। দলে তিনি অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি লেগ-ব্রেক বোলিংয়ে দক্ষতা প্রদর্শন করেছেন গ্রিভিল স্টিভেন্স।
১৯১৯ সালে আন্তঃভবনের খেলায় অপরাজিত ৪৬৬ রান সংগ্রহসহ ১৪ উইকেট একদিনেই লাভ করেছিলেন।
প্রথম-শ্রেণীর ক্রিকেটে মিডলসেক্সের পক্ষে অভিষিক্ত হবার অল্প কিছুদিন পর লর্ডসে হ্যাম্পশায়ারের বিপক্ষে ১০ উইকেট লাভ করেন। ফলশ্রুতিতে একই মাঠে জেন্টলম্যানের পক্ষে খেলার জন্য মনোনীত হন।
দ্বিতীয় বিশ্বযুদ্ধ চলাকালে রয়্যাল নেভাল ভলান্টিয়ার রিজার্ভে কর্মকর্তা হিসেবে দায়িত্ব পালন করেছেন।
১৯২২-২৩ মৌসুমে দলের সাথে দক্ষিণ আফ্রিকা গমন করেন। ২৩ ডিসেম্বর, ১৯২২ তারিখে টেস্ট অভিষেক ঘটে তাঁর। সিরিজের প্রথম টেস্টে ইংল্যান্ড দল পরাজয়বরণ করে। উইজডেনের মতে, বোলিংয়ের দূর্বলতাই এ পরাজয়ের কারণ ছিল। ফলে, দ্বিতীয় টেস্টে জর্জ ম্যাকাউলি গ্রিভিল স্টিভেন্সের স্থলাভিষিক্ত হন ও ইংল্যান্ডের পক্ষে টেস্ট ক্রিকেটে অভিষেক ঘটে।
ইংরেজ ক্রিকেট দলকে এক টেস্টে নেতৃত্ব দেন। ১৯২৭-২৮ মৌসুমে স্বাগতিক দক্ষিণ আফ্রিকার বিপক্ষে নিয়মিত অধিনায়ক রনি স্ট্যানিফোর্থের পরিবর্তে দলকে পরিচালনা করেন। ঐ টেস্টে তাঁর দল পরাজিত হয়েছিল।
১৯১৮ সালে ইউনিভার্সিটি কলেজ স্কুলে অধ্যয়নকালীন উইজডেন কর্তৃক বর্ষসেরা পাঁচ বালক ক্রিকেটারের একজনরূপে ঘোষিত হন।
১৯ সেপ্টেম্বর, ১৯৭০ তারিখে ৬৯ বছর বয়সে লন্ডনে তাঁর দেহাবসান ঘটে।
ক্যামিলা মেন্ডেস
ক্যামিলা ক্যারারো মেন্ডেস (জন্ম জুন ২৯, ১৯৯৪) একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরীদের কাহিনীর দৃশ্যকাব্য সমৃদ্ধ ধারাবাহিক "রিভারডেইল"-এ ভেরোনিকা লোডজে নামক চরিত্রটিতে অভিনয় করে থাকেন।
ক্যামিলা মেন্ডেসের জন্ম হয়, মার্কিন যুক্তরাষ্ট্রের ভার্জিনিয়া রাজ্যের শার্লটভ্যালি শহরে, ব্রাজিলীয় দম্পতি ভিক্টোর এবং গিসেলে মেন্ডেস পরিবারে। তার একজন বড় বোন রয়েছে। তার মাতা ব্রাজিলের রিও গ্রান্ডে ড্যো সুল রাজ্যের পোর্তো এলেগ্রে শহর থেকে আগত, যদিও তার পিতা ব্রাজিলের কেন্দ্রীয় রাজধানী ব্রাজিলিয়ার, কেন্দ্রীয় জেলা থেকে আগত। তিনি বিভিন্ন সময়ে বিভিন্ন স্থানে বসবাস করেছেন, তবে তিনি তার শৈশবকালীন সময়ের মধ্যে সবচেয়ে বেশি সময় মার্কিন যুক্তরাষ্ট্রের ফ্লোরিডা রাজ্যে অতিবাহিত করেছেন, যেখানে তিনি আমেরিকান হেরিটেজ স্কুল-এ পড়াশোনা করেন, যেটি ফ্লোরিডা রাজ্যের প্লেনটেশন শহরে অবস্থিত। তার বয়স যখন মাত্র ১০ বছর, তখন তিনি আবারও ব্রাজিলে এক বছর বসবাস করেন। ২০১৬ সালের মে মাসে, মেন্ডেস মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে অবস্থিত নিউ ইয়র্ক বিশ্ববিদ্যালয় এর অভিনয় এবং গণমাধ্যম কলার শাখা টিশচ স্কুল অব দ্য আর্টস থেকে স্নাতক শেষ করেন। তার প্রথম অভিনয় ছিল সুইডেনে প্রতিষ্ঠিত বহুজাতিক প্রতিষ্ঠান আয়িকার জন্য করা একটি বিজ্ঞাপনে। 
এছাড়াও ক্যামিলা মেন্ডেস, জনপ্রিয় কানাডীয় গায়ক শন মেন্ডেস এবং আরেক সাড়া জাগানো জনপ্রিয় কিউবান-মার্কিন গায়িকা ক্যামিলা কাবিলো-এর বন্ধুও, যেহেতু জনপ্রিয় সামাজিক যোগাযোগ মাধ্যম টুইটারে তিনি তার একাউন্টের নাম "ক্যামিলা মেন্ডেস" হিসেবেই ব্যাবহার করেন, সেহেতু তার কিছু সমস্যা পোহাতে হয়।
২০১৬ সালে, মেন্ডেস "সিলভার-টাংগড হাই স্কুল সোফোমোর"ভেরোনিকা লোডজে হিসেবে মার্কিন টেলিভিশন চ্যানেল দ্য সিডব্লিউ এর কিশোর-কিশোরীদের কাহিনীর দৃশ্যকাব্য সমৃদ্ধ নতুন ধারাবাহিক "রিভারডেইল"-এ অভিনয় শুরু করেন, যেটি নিউ ইয়র্ক ভিত্তিক কমিক বই প্রকাশক অার্ছি কমিকস এর একটি বিধ্বংসী উদ্যোগ। মেন্ডেসের প্রথম প্রতিনিধিত্বকারী ছিল "কার্সন কোলকার ওরগানাইজেশন" নামক নিউ ইয়র্কের একটি প্রতিনিধিত্বমূলক সংগঠন, পরে সেটি পরিবর্তন করে লস অ্যাঞ্জেলেস ভিত্তিক আরেকটি সংগঠন সিএএ তাকে পরিবেশনার কাজ করে।
ফ্রাঙ্ক মান
ফ্রান্সিস টমাস ফ্রাঙ্ক মান (; জন্ম: ৩ মার্চ, ১৮৮৮ - মৃত্যু: ৬ অক্টোবর, ১৯৬৪) মিডলসেক্সের উইঞ্চমোর হিলে জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের পক্ষে খেলেছেন। এছাড়াও, মালভার্ন একাদশ ও কেমব্রিজ বিশ্ববিদ্যালয়ের প্রতিনিধিত্ব করেছেন। দলে তিনি মূলতঃ ব্যাটসম্যানের দায়িত্ব পালন করে গেছেন। ডানহাতে ব্যাটিংয়ের পাশাপাশি ডানহাতে স্লো বোলিংয়েও পারদর্শীতা দেখিয়েছেন ফ্রাঙ্ক মান।
একাধারে তিনি যোদ্ধা, ইংরেজ অধিনায়ক, অমায়িক ব্যক্তিত্ব, মিডলসেক্সের সভাপতি, ফুটবলার, রাগবি খেলোয়াড় এবং টেস্ট অধিনায়কের জনক ও এমসিসি সভাপতি ছিলেন।
প্রথম বিশ্বযুদ্ধের পূর্বে ও পরে দুই দশককাল মিডলসেক্সের প্রধান মেরুদণ্ডের ভূমিকায় অবতীর্ণ হয়েছিলেন। মাঠের বাইরেও তিনি বেশ জনপ্রিয় ব্যক্তিত্ব ছিলেন।
১৯০৮ থেকে ১৯১১ সাল পর্যন্ত কেমব্রিজ বিশ্ববিদ্যালয়ের পক্ষে খেলেন। ১৯০৯ থেকে ১৯৩১ সাল পর্যন্ত মিডলসেক্সের প্রতিনিধিত্ব করেন। ১৯১৯ থেকে ১৯৩১ সময়কালে মেরিলেবোন ক্রিকেট ক্লাবের প্রতিনিধিত্ব করেছেন।
২৩ ডিসেম্বর, ১৯২২ তারিখে দক্ষিণ আফ্রিকার বিপক্ষে তাঁর টেস্ট অভিষেক হয়। একই দলের বিপক্ষে ২২ ফেব্রুয়ারি, ১৯২৩ তারিখে সর্বশেষ টেস্টে অংশ নেন ফ্রাঙ্ক মান। এমসিসির সদস্যরূপে ১৯২২-২৩ মৌসুমে দক্ষিণ আফ্রিকা সফরে যান। পাঁচ-টেস্টে গড়া ঐ সিরিজে তাঁর দল ২-১ ব্যবধানে সিরিজ জয় করে।
প্রথম বিশ্বযুদ্ধ চলাকালে স্কটস গার্ডসের কর্মকর্তার দায়িত্ব পালন করেন। যুদ্ধে তিনি বীরত্বের সাথে লড়েন। তিনবার আহত হন ও তিনবারই তাঁকে সুস্থ করে তোলা হয়। যুদ্ধ শেষ হবার পর ৩১ বছর বয়সে ক্রিকেট জগতে ফিরে আসেন। প্রথম দুই মৌসুমে তেমন কিছুই করতে না পারলেও ১৯২১ সালে ট্রেন্ট ব্রিজে স্বীয় রূপ ধারন করেন।
খেলোয়াড়ী জীবন থেকে অবসর নেয়ার পর মিডলসেক্সের সভাপতির দায়িত্ব পালন করেন। ক্রানবোর্ন ক্রিকেট ক্লাব প্রতিষ্ঠা করেন ও মৃত্যু পূর্ব-পর্যন্ত প্রতিষ্ঠাতা সভাপতি ছিলেন।
তাঁর সন্তান জর্জ মান মিডলসেক্স ও ইংল্যান্ডের দলনায়ক মনোনীত হয়েছিল। এরফলে প্রথম ঘটনা হিসেবে পিতা-পুত্র মিডলসেক্সসহ ইংল্যান্ডের পক্ষে প্রথমবারের মতো অধিনায়কত্ব করার নজির সৃষ্টি করেন। পরবর্তীতে কলিন কাউড্রে ও ক্রিস কাউড্রে এ রেকর্ডের সাথে নিজেদের নাম যুক্ত করেছিলেন। নিরাপত্তা বিশেষজ্ঞ ও বেতনভোগী সিমন মান তাঁর নাতি। ৭৬ বছর বয়সে ৬ অক্টোবর, ১৯৬৪ তারিখে উইল্টশায়ারের মিল্টন লিলবোর্ন এলাকায় তাঁর দেহাবসান ঘটে।
ঈষৎলোনা পানি
ঈষৎলোনা পানি হলো এমন ধরনের পানি যার লবণাক্ততার পরিমাণ স্বাদু পানি অপেক্ষা বেশি হলেও সমুদ্রের পানি অপেক্ষা কম। এই পানি প্রধানতঃ সমুদ্রের সঙ্গে মিশে যাওয়া নদীসমূহের মোহনা বা তার নিম্নাংশের দৃষ্ট হয়। ঈষৎলোনা পানির গড় লবণাক্ততা ০.৫ হতে ৩.০% (৩০ গ্রাম/লিটার), এর অর্থ ১ কিলোগ্রামে ০.৫ গ্রাম থেকে ৩০ গ্রাম পর্যন্ত দ্রবীভূত লবণ রয়েছে।
নদীসমূহ মোহনা এলাকায় সমুদ্রে পতিত হওয়ায় এখানকার পানির লবণাক্ততা কম থাকে এবং এখানে ঈষৎলোনা পানির জীবমন্ডল গড়ে ওঠে। এখানে মৎস্য শিকার ও মৎস্য চাষ করা হয়।
ঈষৎলোনা পানির জীবমন্ডল গড়ে ওঠা পর একটি উদাহরণ হলো ম্যানগ্রোভ। এটি ভূমি ও সমুদ্রে মধ্যবর্তী একটি গুরুত্বপূর্ণ জলাভূমি যা মূল ভূখন্ডকে বিভিন্ন প্রাকৃতিক দূর্যোগ থেকে রক্ষা করে; উদাহরণস্বরূপ, ভারতীয় উপমহাদেশের সুন্দরবন।
কিছু সমুদ্র ও হ্রদের পানি ঈষৎলোনা; যেমনঃ কৃষ্ণ সাগর।
কোনো লবণাক্ত জলাভূমিতে মিষ্টি পানির প্রবাহ এসে পতিত হলে সেটি ঈষৎলোনা জলাভূমিতে পরিণত হয়।
বাংলাদেশ জনতা পার্টি (বিজেপি-ওসমানী)
বাংলাদেশ জনতা পার্টি (বিজেপি ওসমানী) ৫ই সেপ্টেম্বর ১৯৭৬ তারিখে জেনারেল এম ,এ ,জি, ওসমানি পি ,এস ,সি(অবসর প্রাপ্ত) কে আহবায়ক করে বাংলাদেশের আপামর জনসাধারণ সমর্থিত জাতীয় জনতা পার্টি গঠন করা হয়েছিল।যার বর্তমান নাম বাংলাদেশ জনতা পার্টি (বিজেপি-ওসমানী)। দেশের স্বাধীনতা সংগ্রামে স্বশস্ত্র বাহিনীর সর্বাধিনায়ক বঙ্গবীর জেনারেল মোঃ আতাউল গণি ওসমানি ১৯৭৮ ও ১৯৮১ সালের প্রেসিডেন্ট নির্বাচনে তিনি অংশগ্রহণ করেন। তিনি গনতান্ত্রিক ঐক্য জোট থেকে ১৯৭৮ সালের রাষ্ট্রপতি নির্বাচনে ৪৪৫৫২০০২১.৭ ভোট পেয়ে দ্বিতীয় ও ১৯৮১ সালের রাষ্ট্রপতি নির্বাচনে (স্বতন্ত্র) ২৯৩৬৩৭১.৪ ভোট পেয়ে চতুর্থ হন। তিনি জাতীয় জনতা পার্টির চেয়ারম্যান ছিলেন এবং ১৯৭৮ সালে রাষ্ট্রপতি নির্বাচনে গণ ঐক্য জোট মনোনীত প্রার্থী হন। জোটের  ৫টি রাজনৈতিক শরীক দলের মধ্যে ছিল- জাতীয় জনতা পার্টি, বাংলাদেশ আওয়ামী লীগ, জাতীয় আওয়ামী পার্টি (মোজাফ্ফর), বাংলাদেশ পিপলস লীগ, গণ আজাদী লীগ। ১৯৮১ সালে রাষ্ট্রপতি নির্বাচনে ৩৯ জন প্রতিদ্বন্দ্বী ছিলেন। ঐ নির্বাচনে জয়লাভ করেন বিচারপতি আব্দুস সাত্তার।
১৩ অক্টোবর ২০১৬ খ্রিষ্টাব্দ থেকে ডাঃ মোহাম্মদ রফিকুল ইসলাম এর আহব্বানে পার্টির নাম আংশিক পরিবর্তনের মাধ্যমে বাংলাদেশ জনতা পার্টি (বিজেপি-ওসমানী) নামে বঙ্গবীর ওসমানীর রাজনৈতিক আদর্শের অনুসারীরা সাংবিধানিক প্রক্রিয়ায় সরকারি বিধিবদ্ধ হতে প্রয়াস পান।
শ্রেষ্ঠ নারী অভিষেকের জন্য স্ক্রিন পুরস্কার
শ্রেষ্ঠ নারী অভিষেকের জন্য স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ নবাগত অভিনেত্রীর জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। ১৯৯৫ থেকে ২০১০ পর্যন্ত এই পুরস্কারের নাম ছিল শ্রেষ্ঠ সম্ভাবনাময় নারী নবাগতের জন্য স্ক্রিন পুরস্কার। পরবর্তীতে বর্তমান নামে এই পুরস্কার প্রদান করা হচ্ছে।
শ্রেষ্ঠ পুরুষ অভিষেকের জন্য স্ক্রিন পুরস্কার
শ্রেষ্ঠ পুরুষ অভিষেকের জন্য স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ নবাগত অভিনেতার জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। ১৯৯৬ থেকে ২০১০ পর্যন্ত এই পুরস্কারের নাম ছিল শ্রেষ্ঠ সম্ভাবনাময় পুরুষ নবাগতের জন্য স্ক্রিন পুরস্কার। পরবর্তীতে বর্তমান নামে এই পুরস্কার প্রদান করা হচ্ছে।
টেকনাফ থানা
টেকনাফ মডেল থানা বাংলাদেশের কক্সবাজার জেলার অন্তর্গত উখিয়া উপজেলার একটি মডেল থানা।
টেকনাফ থানা গঠিত হয় ১৯৩০ সালে। ২০০৬ সালে পিআরপি'র আওতায় দ্বিতীয় পর্যায়ে এ থানাকে মডেল থানা হিসেবে ঘোষণা করা হয়।
টেকনাফ উপজেলার ১টি পৌরসভা ও ৬টি ইউনিয়নের প্রশাসনিক কার্যক্রম টেকনাফ মডেল থানার আওতাধীন।
আছিম শাহ
আছিম শাহ জন্ম ১৮৪৩ইংরেজী সন, মৃত্যু ১৯৪৬ ইংরেজী সন, একজন বাংলাদেশি সুফী সাধক, মরমী কবি, গীতিকার, সুরকার ও শিল্পী । হাজারেরও অধিক মরমী গানের রচয়িতা । তারঁ গানগুলো বেশিরভাগ ভাবতত্বের উপর বিত্তি করে রচিত ।
আছিম শাহ' বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার বাড়ি জগন্নাথপুর গ্রামে ১২৫০ বঙ্গাব্দের আশ্বিন মাসে জন্ম গ্রহণ করেন এবং ১৩৫৩ বঙ্গাব্দের ২৬ আশ্বিন মৃত্যু বরণ করেন। তিনি সুনামগঞ্জের বিখ্যাত বাউল সাধক হাছন রাজা ও রাধারমণ দত্ত এর সমসাময়িক কবি ছিলেন। তিনি প্রায় সহস্রাধিক গান রচনা করেছেন বলে জানা যায়। তার পিতার নাম ছিল শাহ বদর উদ্দিন মুন্সী। তার পিতা একজন আলীম ও হেকিম শাস্ত্রে পারদর্শী ছিলেন । আছিম শাহের পীর ছিলেন সৈয়দ শাহনুর (রাহঃ) এর শিষ্য সাজু মনি (রহঃ) ।
তৈয়্যব শাহ
সৈয়দ মুহাম্মদ তৈয়্যব শাহ একজন আধ্যাত্নিক সুফি সাধক। তিনি ১৩৩৬ হিজরীর, ১৯১৬ সালে জন্মগ্রহণ করেন। তাঁর পিতা সৈয়দ মুহাম্মদ আহমদ শাহ এবং তাঁর খলিফাও ছিলেন। তাঁর ছোট সন্তান পীর সাবির শাহ পাকিস্তানের খাইবার পাখতুনখোয়ার সাবেক মুখ্যমন্ত্রী ছিলেন।
তিনি তাঁর পিতার তত্ত্বাবধানে ১১ বছর বয়সে কোরআন হিফজ করেন এবং তাফসীর, ফিক্বহ, নাহু, উসুল, সারুফ, মানতিক, আক্বাইদ, মা'রিফাত, হিকমাত, ত্বরিকতের শিক্ষা তাঁর পিতা থেকে নেন। তিনি হরিপুরের দারুল উলুম ইসলামিয়া রহমানিয়াতে পড়াশুনা করেন। তিনি তাফসীর ও হাদিসের বিশেষ শিক্ষা নেন মুহাদ্দিস-ই-আজম পাকিস্তান আল্লামা হযরত সরদার আহমেদ লাইলপুরী (রহ.) এবং আল্লামা হযরত হাফিজ আব্দুর রহমান (রহ.) ও আব্দুল হামিদ (রহ.) থেকে শিক্ষা নেন।
১৯৪২ সালে ২৬ বছর বয়সে তরিকত প্রচারে তৈয়্যব শাহ বাংলাদেশে আসেন।
তৈয়্যব শাহ সুন্নিয়তের অগ্রগতিতে বাংলাদেশের শহর এবং দূরস্থিত অঞ্চলগুলোতে অবদান রাখেন। তিনি সুন্নিয়ত এবং ত্বরিকা-এ-আলিয়া কাদেরিয়ার বিস্তার করেন মধ্যপ্রাচ্যে, বার্মার (বর্তমান মায়ানমার) রেঙ্গুনে। তিনি পাকিস্তান এবং বাংলাদেশ এ অনেক মাদ্রাসা প্রতিষ্ঠা করেন। যেমন- বাংলাদেশে মোহাম্মদপুর কাদেরিয়া তৈয়্যবিয়া আলিয়া (মোহাম্মদপুর,ঢাকা), মাদ্রাসা-এ- তৈয়্যবিয়া ইসলামিয়া সুন্নিয়া (হালিশহর,চট্টগ্রাম), মাদ্রাসা-এ- তৈয়্যবিয়া হাফিজিয়া (কালুরঘাট,চট্টগ্রাম), মাদ্রাসা-এ- তৈয়্যবিয়া অদুদিয়া সুন্নিয়া (চন্দ্রঘোনা,চট্টগ্রাম) ইত্যাদি, পাকিস্তানে মাদ্রাসা-এ- তৈয়্যবিয়া ও মায়ানমারে মাদ্রাসা-এ- আহলে সুন্নাত।
এছাড়াও তিনি বাংলাদেশে মহানবী হযরত মুহাম্মদ (ﷺ)'র শুভাগমনের দিন উপলক্ষে আয়োজিত বর্ণাঢ্য শোভাযাত্রা জশনে জুলুসে ঈদে মিলাদুন্নবী (ﷺ)'র পথিকৃৎ।
হযরত সৈয়দ মুহাম্মদ তৈয়্যব শাহ সুন্নিয়ত ভিত্তিক সমাজ প্রতিষ্ঠার লক্ষ্যে ১৯৮৬ সালে গাউসিয়া কমিটি বাংলাদেশ প্রতিষ্ঠা করেন এবং আরো মজলিশে গাউসিয়া সিরিকোটিয়া পাকিস্তান প্রতিষ্ঠা করেন। তিনি সুন্নি রাজনৈতিক সংগঠন বাংলাদেশ ইসলামী ছাত্রসেনা'র এবং আরো অনেক ধর্মীয় সংগঠনের পৃষ্ঠপোষক ছিলেন।
তিনি পাকিস্তান আন্দোলনের একজন সক্রিয় সদস্য ছিলেন। তিনি ১৯৭১ সালে বাংলাদেশের মুক্তিযুদ্ধে পাকিস্তানি নিপীড়নের বিরোধিতা করেছিলেন।সৈয়দ মুহাম্মদ তৈয়্যব শাহ ১৪১৩ হিজরীর ১৫ ই জিলহজ্জ্ব, ৭ই জুন, ১৯৯৩ সালে সোমবার সকাল ৯.০০ টার দিকে ইন্তেকাল করেন।
ফ্রেন্ডস্টার
ফ্রেন্ডস্টার হল একটি মালয়েশিয়া নির্ভর সামাজিক গেমিং সাইট।এটি একটি সামাজিক যোগাযোগ মাধ্যম।পূণঃরায় নির্মাণ করার আগে এটির মাধ্যমে ব্যবহারকারীরা বার্তা বিনিময় করতে পারতো।
ফ্রেন্ডস্টার একজন কানাডিয়ান কম্পিউটার প্রোগ্রামার ২০০২ সালে তৈরি করেছেন,যার নাম জনাথন আব্রামস।
আব্রামস এর ফ্রেন্ডস্টার তৈরির ধারণা পান বন্ধুর সাথে স্যান্টা ক্লারা থাকার সময়।তারা অফলাইন ও অনলাইন সমস্যা সম্পর্কে কথা বলছিলেন।
ফ্রেন্ডস্টার শব্দটি মূলত ফ্রেন্ড ও ন্যাপস্টার শব্দ দুটির মিলন।২০০২ সালে প্রতিষ্ঠিত হওয়ার কিছু মাসের মধ্যেই এর ব্যবহারকারীর সংখ্যা দাঁড়ায় ৩লাখ।
ফ্রেন্ডস্টার তৈরির জন্য মূলধন ছিল $১২ মিলিয়ন।
২০০৩ সালে গুগুল এটিকে $৩০ মিলিয়ন দিয়ে কিনে নিতে চায়।তবে তারা তা বিক্রি করে না।
স্ক্রিন আজীবন সম্মাননা পুরস্কার
স্ক্রিন আজীবন সম্মাননা পুরস্কার হল ভারতীয় বলিউড চলচ্চিত্র শিল্পে অবদানের জন্য প্রদত্ত বার্ষিক পুরস্কার। ১৯৯৩ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়।
চট্‌কা গান
চট্‌কা গান  উত্তরবঙ্গে প্রচলিত এক ধরণের লোকগীতি যা আসলে ভাটিয়ালি না ভাওয়াইয়া গানের অধপতিত বা অপভ্রংস রূপ। ভারতের কোচবিহার জেলা ও বাংলাদেশের রংপুর জেলায় এই গানের জন্ম। চট্‌কা মূলত তাল প্রধান সুরে রচিত। হালকা তাল ও ছন্দে পরিবেশন করা হয়। এই গানে লঘু তাল এবং জলদ লয় ব্যবহার করা হয়। সেই কারণে দরিয়া গানের মতো প্রলম্বিত সুরের বিন্যাসের ধীরস্থির ভাব পাওয়া যায় না। চটকা ভাওয়াইয়াতে বিশেষ ঢং-এর দোতরার বাদনশৈলী পাওয়া যায়।
 দৈনন্দিন জীবনের নিতান্ত সাধারণ বিষয় এই গানের উপজীব্য। এই গানের বিশেষ বৈশিষ্ট্যগত কারণে সাধারণত উত্তর বাংলার শিল্পী ছাড়া এ গানের সুরসংযোজনা সম্ভব হয় না।
গ্রাম্য কথায় চট শব্দের অর্থ "তাড়াতাড়ি"। এই "চট" শব্দটির স্ত্রীলিঙ্গান্তর করে ‘চটকা’ শব্দের উৎপত্তি হয়েছে। 
ভাওয়াইয়া গান দুই প্রকারের হয়ে থাকে।
দীর্ঘ সুর বিশিষ্ঠ গানে নর-নারীর, বিশেষত নবযৌবনাদের অনুরাগ, প্রেমপ্রীতি ও ভালোবাসার আবেদনই মূল উপজীব্য। অন্যদিকে চটকা এক প্রকার রঙ্গগীতি। এই গান চটুল ও দ্রুত তালের হয়ে থাকে। এই শ্রেণীর গানে যথেষ্ট হাস্যরসের উপাদান থাকে।
চটকা গানের সংগীত রচনাকারেরা এই গানের মধ্য দিয়ে সাংসারিক জীবনে স্বামী-স্ত্রীর আশা-আকাঙ্ক্ষা, মনোমালিন্য, সন্তান-সন্ততি কামনা, সংসার জীবনের ঘাত-প্রতিঘাত ইত্যাদি বিষয় ব্যক্ত করেন।
মূলত এই গান দোতারা ভিত্তিক তাল অর্থাৎ বদন শৈলীকে বাজানো হয়। একে বিশুদ্ধ চটকা বলা হয়ে থাকে। এছাড়াও আরো দুই ভাবে চটকা পরিবেশিত হয়।
দীর্ঘ সুর ও চটকা সুরের মিশ্রণে অপর এক শ্রেণীর গানও প্রচলিত, এটি ক্ষীরোল গান নামে পরিচিত।
রাইচাঁদ বড়াল
রাইচাঁদ বড়াল (ইংরেজি:Raichand Boral) একজন বাঙ্গালি সুরকার ছিলেন। তিনি ১৯৪০ ও ১৯৫০ এর দশকে অসংখ্য বাংলা ও হিন্দী চলচ্চিত্রের গানে সুরারোপ করেন। ১৯৭৮ সালে তিনি ভারতীয় চলচ্চিত্রের সর্বোচ্চ সম্মান দাদাসাহেব ফালকে]] অর্জন করেন।
আটগ্রামের যুদ্ধ
আটগ্রামের যুদ্ধ, ১৯৭১ সালের ২১ নভেম্বর ভারতীয় সেনাবাহিনীর ৫ম গোর্খা রাইফেল এবং পাকিস্তান সেনাবাহিনীর মধ্যে সংগঠিত হয়, যা ভারত-পাকিস্তান যুদ্ধ ১৯৭১ শুরু হওয়ার আগে বৈরিতার পদেক্ষপের সূচনা হিসেবে একটি বৃহৎ আকারের সামরিক অংশগ্রহণ ছিল।
এই যুদ্ধটি তৎকালীন পূর্ব পাকিস্তানের সিলেট শহর থেকে প্রায় ৩৫ কিলোমিটার দূরে অবস্থিত সীমান্তবর্তী একটি গ্রাম, আটগ্রামের সংগঠিত হয়। এই গ্রামটি সুরমা নদীর তীরে অবস্থিত, যা বস্তুত পূর্ব পাকিস্তান এবং ভারতের রাজ্য আসামের কাছাড় জেলার মধ্যে একটি সীমান্ত ফাঁড়ি ছিল।
এই অভিযানের মূল লক্ষ ছিল আটগ্রাম এলাকা। সুরমা নদী বরাবর দুই কিলোমিটার আন্তর্জাতিক সীমান্ত রেখা থেকে ভিতরে অবস্থিত হয়ে, আটগ্রাম পূর্ব পাকিস্তানের সিলেট বিভাগকে একটি সড়ক যোগাযোগের কেন্দ্রবিন্দু হিসেবে পরিণত করে, যা জকিগঞ্জ এবং দক্ষিণে ভারতের সীমান্তবর্তী শহর করিমগঞ্জকে সংযুক্ত করেছিল। সুরমা নদীর তীরে এই স্থানে একটি পাকিস্তানি সীমান্ত চৌকি, সীমান্ত চৌকির পাশে একটি মসজিদ এবং আটগ্রাম অবস্থিত ছিল। এই স্থানটি ৩১ পাঞ্জাব রেজিমেন্টের বি কোম্পানির প্রতিরক্ষা বাহিনীর অধীনে ছিল, যেখানে মেজর আজহার আলভীর অধীনে আরো অতিরিক্ত মুজাহিদ, থাল/টচি স্কাউট এবং পাকিস্তান রেঞ্জার ছিল, যারা মধ্যম মানের মেশিন গান (MMGs), রেচিলিস গান (RCLs), চায়নিজ রকেট লঞ্চার এবং ৮১ মিলিলিটার মর্টারে অস্ত্র সজ্জিত ছিল। চারিদিকে জলাভূমি বেষ্টিত, সাধারণত হাঁটুপানি পর্যন্ত, আটগ্রাম একটি উঁচুভূমির স্থান। ৩১ পাঞ্জাব ব্যাটালিয়নের প্রধান কার্যালয় আটগ্রামের ১০ কিলোমিটার পশ্চিমে চরখাইয়ে অবস্থিত ছিল।
মহালক্ষী আয়ার
মহালক্ষ্মী আয়ার একজন ভারতীয় সংগীতশিল্পী। তিনি তারা রাম পাম, সুর, দিল সে, হার জিত, লে ছক্কা, প্রেমের কাহিনী, হ্যাটট্রিক, সালাম-এ-ইশক, ঝুম বারাবার ঝুম, একশন রিপ্লে, আই হেট লাভ স্টোরিজ, দিল জো ভি কাহে প্রভৃতি চলচ্চিত্রের গানে কন্ঠ দেন।
জুডি গারল্যান্ড
জুডি গারল্যান্ড () একজন মার্কিন গায়িকা ও অভিনেত্রী ছিলেন। তিনি ১৯২২ সালে জন্মগ্রহণ করেন ও ১৯৬৬ সালে মাত্র ৪৪ বছর বয়সে মৃত্যুবরণ করেন। তিনি ১৯৩৯ সালের ধ্রুপদী চলচ্চিত্র "দ্য উইজার্ড অব অজ"-এ অভিনয় করে বিশ্বজোড়া খ্যাতি পান। পরবর্তীতে এটি পৃথিবী ইতিহাসের সেরা ১০টি চলচ্চিত্রের তালিকায় স্থান পায়। তিনি অস্কারজয়ী অভিনেত্রী লিজা মিনেলির মা।
লাইজা মিনেলি
লাইজা মিনেলি () একজন মার্কিন কন্ঠশিল্পী ও অভিনেত্রী। তিনি জুডি গারল্যান্ড এর কন্যা। ১৯৪৬ সালে জুডি ও ভিনসেন্ট মিনেলির ঘরে জন্ম নেন। তিনি ১৯৭২ সালে "ক্যাবারে" চলচ্চিত্রের জন্য শ্রেষ্ঠ অভিনেত্রীর অস্কার পুরস্কার লাভ করেন।
ক্যাবারেট
ক্যাবারেট হচ্ছে ১৯৭২ সালের সঙ্গীতনির্ভর একটি চলচ্চিত্র। লিজা মিনেলি এই চলচ্চিত্রে অভিনয় করে সেরা অভিনেত্রীর অস্কার লাভ করেন।
ইংরিদ বারিমান
ইনগ্রিড বার্গম্যান (; ২৯ আগস্ট ১৯১৫ – ২৯ আগস্ট ১৯৮২) ছিলেন একজন সুইডিশ বংশোদ্ভুত অভিনেত্রী। তিনি ১৯৪৬ সালের গ্যাসলাইট চলচ্চিত্রের জন্য সেরা অভিনেত্রীর অস্কার লাভ করেন। জোয়ান অব আর্ক খ্যাত এই নায়িকা পরিচালক রবার্তো রসোলিনির সাথে সম্পর্কের জন্য বিখ্যাত হয়েছিলেন।
ভিভিয়েন লেই
ভিভিয়েন লেই একজন ব্রিটিশ অভিনেত্রী ছিলেন। তিনি দুবার শ্রেষ্ঠ অভিনেত্রীর অস্কার জয়ী। ক্লিওপেট্রা চরিত্রে ও গন উইথ দ্য উইন্ড চলচ্চিত্রে অভিনয়ের জন্য তিনি খ্যাতি লাভ করেন।
যোগীন্দার যশবন্ত সিং
যোগীন্দার যশবন্ত সিং (জন্মঃ ১৭ সেপ্টেম্বর ১৯৪৫) ভারতীয় সেনাবাহিনীর একজন জেনারেল ছিলেন যিনি ২০০৪ সালের নভেম্বর ২৭ তারিখে সেনাবাহিনী প্রধানের দায়িত্ব পান এবং ২০০৫ সালের ৩১ জানুয়ারী তিনি উক্ত কার্যালয়ে বসেন। ২০০৭ সালের ৩০ সেপ্টেম্বর যশবন্ত সেনাপ্রধানের দায়িত্ব থেকে অব্যাহতি পান। একজন শিখ হিসেবে যশবন্তই প্রথম যিনি ভারতীয় সেনাবাহিনীর সর্বোচ্চ পদে আসীন হতে সক্ষম হয়েছিলেন। ২০০৮ সালের জানুয়ারীতে যশবন্ত অরুনাচল প্রদেশের গভর্নর হিসেবে নিযুক্ত হন।
১৯৬১ সালের জানুয়ারী মাসে যশবন্ত 'ন্যাশনাল ডিফেন্স একাডেমী'তে যোগদান করেন ২৫তম ব্যাচে। ১৯৬২ সালের চীন-ভারত যুদ্ধচলাকালীন যশবন্ত ক্যাডেটই ছিলেন। ন্যাশনাল ডিফেন্স একাডেমীর তৎকালীন উপ-প্রধান ব্রিগেডিয়ার হোশিয়ার সিংকে ৪র্থ ডিভিশনের অধীনে একটি ব্রিগেডের অধিনায়ক হিসেবে বদলী করা হয় এবং হোশিয়ার যুদ্ধে নিহত হন।
চীন-ভারত যুদ্ধের ভয়াবহতা এবং সৈন্য-অফিসারের ঘাটতি থাকায় বহু ক্যাডেটকে রাতারাতি কমিশন দেওয়া হয় ১৯৬৫ সাল পর্যন্ত, যশবন্ত ১৯৬৪ সালের ২ আগস্ট কমিশন লাভ করেন নবম মারাঠা লাইট ইনফ্যান্ট্রি রেজিমেন্টে।
অলিভিয়া দ্য হাভিল্যান্ড
অলিভিয়া দ্য হাভিল্যান্ড একজন ব্রিটিশ অভিনেত্রী। ১৯১৬ সালে জাপানের টোকিওতে জন্মগ্রহণ করেন। তার বয়স বর্তমানে ১০১ বছর। তিনি ১৯৪৬ ও ১৯৪৯ এ দুবার সেরা অভিনেত্রীর অস্কার পান। তার ছোটবোন বিখ্যাত অভিনেত্রী জোয়ান ফন্টেইন।
জোন ফন্টেইন
জোন ফন্টেইন () একজন ব্রিটিশ-মার্কিন অভিনেত্রী। ১৯১৭ সালে জাপানের টোকিওতে জন্মগ্রহণ করেন। ২০১২ সালে ৯৫ বছর বয়সে শেষ নিঃশ্বাস ত্যাগ করেন। জোন ফন্টেইন হলিউডে পাঁচ দশক ধরে ৪৫টি চলচ্চিত্রে অভিনয় করেন। তিনি ১৯৪১ সালে সেরা অভিনেত্রীর অস্কার পুরস্কার পান।
তার বড়বোন বিখ্যাত অভিনেত্রী অলিভিয়া দ্য হাভিল্যান্ড।
ক্লডেট কোলবার্ট
ক্লডেট কোলবার্ট () একজন ফরাসি বংশোদ্ভূত মার্কিন চলচ্চিত্র অভিনেত্রী ছিলেন। তিনি ১৯২০ ও ১৯৩০-এর দশকে অভিনয়ে বেশি সক্রিয় ছিলেন। তিনি সেরা অভিনেত্রী হিসেবে ১৯৩৪ সালের অস্কার পুরস্কার জয় করেন।
জেরি সাইনফেল্ড
জেরোম অ্যালেন সাইনফেল্ড সংক্ষেপে জেরি সাইনফেল্ড () (জন্ম ২৯শে এপ্রিল, ১৯৫৪) একজন মার্কিন মঞ্চ-কৌতুকশিল্পী, অভিনেতা, লেখক, প্রযোজক এবং পরিচালক।
জেরি সাইনফেল্ড মার্কিন টেলিভিশনের ধারাবাহিক নাটক "সাইনফেল্ড"-এ স্বনামী চরিত্রে (সাইনফেল্ড) অভিনয় করার জন্য বিখ্যাত। তিনি নিজেই ল্যারি ডেভিডের সাথে মিলে ধারাবাহিকটি সৃষ্টি ও রচনা করেন। এছাড়া তিনি "বি মুভি" নামের অ্যানিমেশন চলচ্চিত্রটি নির্মাণে ও সেটিতে কন্ঠ-অভিনেতা হিসেবে ব্যাপক অবদান রাখেন। "কমিডিয়ানস ইন কার গেটিং কফি" নামক ওয়েবভিত্তিক আলাপচারিতামূলক ধারাবাহিক অনুষ্ঠানের স্রষ্টা ও উপস্থাপক।
২০০৫ সালে মার্কিন বেসরকারী টেলিভিশন চ্যানেল কমেডি সেন্ট্রাল সাইনফেল্ডকে "সর্বকালের দ্বাদশ শ্রেষ্ঠ মঞ্চ কৌতুকশিল্পী" আখ্যা দেয়।
মানিকতলা
মানিকতলা হল পশ্চিমবঙ্গ রাজ্যের উত্তর কলকাতার একটি জনবহুল পরিচিত এলাকা।
মূলত মানিক তলাও (হ্রদ) বা থেকে মানিকতলার উৎপত্তি। অধুনা মানিকতলা ক্রসিং হল বিবেকানন্দ রোড (মানিকলা মেন রোড) এবং আচার্য প্রফুল্লচন্দ্র রোড (আপার সার্কুলার রোড) এর অন্তর্গত - উত্তর কলকাতায় দুটি প্রধান পথ। কলকাতার বৃহত্তর অন্যতম দুর্গাপূজা উদযাপন, মানিকতলা চালতাবাগান লোহাপট্টি দুর্গাপূজা এবং তার আশপাশে দুর্গাপূজা পালিত হয়। এছাড়াও, বিডন স্ট্রিট (অভেদানন্দ রোড), উত্তর কলকাতার গুরুত্বপূর্ণ রাস্তাগুলির মধ্যে এটি মানিকতলা থেকে উৎপন্ন হয়ে নিমতলা ঘাটে শেষ হয়। সংলগ্ন এলাকা মানিকতলা নামে পরিচিত। এই ক্রসিং শ্যামবাজার, কাঁকুড়গাছি, রাজাবাজার এবং গিরিশ পার্ক কে মানিকতলা দিয়ে সংযুক্ত করে।
মানিকতলার নামটি "মানিক পীর" নামে পরিচিত, মানিকতলার সন্নিকটে অবস্থিত মসজিদটি।
সেন্ট্রাল ব্লাড ব্যাংক অফ ওয়েস্ট বেঙ্গল গভর্নমেন্ট মানিকতলা ক্রসিং এ অবস্থিত। কলকাতার প্রাচীনতম বাজারগুলির মধ্যে একটি- মানিকতলা বাজার এবং ঘড়ি টাওয়ার দ্বারা সহজেই সনাক্ত করা যায়। নিকটবর্তী মেট্রো রেল স্টেশন হল গিরিশ পার্ক।
ম্যাডেলেইন পেচ
ম্যাডেলেইন গ্রোবেলার পেচ (জন্ম আগস্ট ১৮, ১৯৯৪) একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউতে প্রচারিত ২০১৭ সালে শুরু হওয়া ধারাবাহিক "রিভারডেইল"-এ শেরিল ব্লসম নামক ভূমিকাটিতে অভিনয় করার জন্য পরিচিত।
পেচ এর জন্ম ১৯৯৪ সালের ১৮ই আগষ্ট মার্কিন যুক্তরাষ্ট্রের ওয়াশিংটন রাজ্যের পোর্ট অর্চার্ড শহরে। মাত্র তিন বছর বয়সে তিনি নাচ শেখার ইচ্ছায় উদ্দিপ্ত হন এবং নাচ শেখার ক্লাসে যেতে শুরু করেন, পরবর্তীতে দুই বছর পর নাট্যশালা ক্লাসেও অনুসৃত হয়। পেচের পিতা-মাতা আফ্রিকা মহাদেশের দক্ষিণতম দেশ দক্ষিণ আফ্রিকা থেকে আগত, এবং তিনি তার জীবনের প্রথম দশটি বছর দক্ষিণ আফ্রিকা এবং ওয়াশিংটন-এর মধ্যে এই দুটি স্থানেই প্রায় সমান ভাগে সময় অতিবাহিত করেছেন। তিনি ওয়াশিংটন রাজ্যের পোর্ট অর্চার্ড শহরে অবস্থিত সাউথ কিটস্যাপ হাই স্কুল, এবং একই রাজ্যের টাকোমা শহরে অবস্থিত টাকোমা হাই স্কুল অব আর্টস এ পড়াশোনা করেন আর স্নাতকের পর অচিরেই মার্কিন যুক্তরাষ্ট্রের ক্যালিফোর্নিয়া রাজ্যের লস আ্যঞ্জেলেস শহরে চলে আসেন এবং নতুন করে বসবাস করা শুরু করেন। পেচের একটি ভাই রয়েছে।
২০১৪ সালে পেট্স্চকে, জনপ্রিয় কোমল পানীয় কোকা-কোলার একটি জাতীয় বিজ্ঞাপন প্রচারণায় আর্বিভুত হতে দেখা যায়।
২০১৬ সালের ফেব্রুয়ারী মাসে, পেচ মার্কিন টেলিভিশন চ্যানেল দ্য সিডব্লিউতে প্রচারিত ধারাবাহিক "রিভারডেইল"-এ চেরিল ব্লোসোম ভূমিকায় অভিনয় শুরু করেন, মূলত ২০১৫ সালের শেষের দিকে যখন তিনি টেলিভিশন চ্যানেল দ্য সিইউতে প্রচারিত সুপারহিরোভিত্তিক ধারাবাহিক "দ্য লেজেন্ড অব ট্যুমরো"-তে কাজ করছিলেন, তখনই তার রিভারডেইল এর চরিত্র পরিচালকের সাথে দেখা হয় এবং মূলত তখনই তাকে তার বর্তমান ভূমিকাটির জন্য ঠিক করা হয়। ধারাবাহিকটির চিত্রায়ন শুরু হয় একই বছরের সেপ্টেম্বর মাসে এবং ছোট পর্দায় প্রথম মুক্তি পায় ২০১৭ সালের ২৬শে জানুয়ারী। ২০১৭ সালের মার্চ মাসে, তিনি আসন্ন মার্কিন অধীরতামূলক চলচ্চিত্র "পোলারয়েড" এ অভিনয়ের জন্য অভিনয় দলের সাথে যোগ দেন।
তিনি নিরামিষভোজী হিসেবে প্রতিপালিত হবার পরবর্তীতে, মাত্র ১৪ বছর বয়সেই তিনি নিরামিষভোজী হন। এছাড়াও তিনি প্রাণীদের প্রতি মানবিক আচরণের সমর্থনমূলক পেটা নামে একটি জনসচেতনতা প্রচারনায় অংশগ্রহণ করেছেন।
সৌর পঞ্জিকা
সৌর পঞ্জিকা হলো এমন একটি পঞ্জিকা (ক্যালেন্ডার) যেখানে দিনসমূহকে হিসাব করার জন্য সূর্যের ঘুর্ণন পদ্ধতির ফলে উদ্ভূত গণনাকে ব্যবহার করা হয়। হিসাবের সুবিধার্থে পৃথিবীতে সৌর পঞ্জিকার ব্যবহারই অধিক প্রচলিত; যেমনঃ ইংরেজি পঞ্জিকা, বাংলা পঞ্জিকা।
প্রাথমিকভাবে বর্ষ গণনা করা হতো চাঁদের আবর্তন হিসাব করে, সুমেরীয় সভ্যতায় যা প্রথম দৃষ্ট হয়; কিন্তু জ্যোতির্বিজ্ঞান, হিসাব-নিকাশ প্রভৃতিতে অগ্রগামী থাকায় মিশরীয়রাই পৃথিবীতে প্রথম সৌর পঞ্জিকার প্রচলন করে।
সৌর পঞ্জিকার ভিত্তি হলো পৃথিবীর আহ্নিক গতির সময়কাল এবং বার্ষিক গতির সময়কাল।
কয়েকটি সৌর পঞ্জিকার উদাহরণ হলোঃ
স্বাস্থ্য বিজ্ঞানসমূহের রূপরেখা
স্বাস্থ্য বিজ্ঞান - বিজ্ঞান প্রয়োগ করা হয় যা বিজ্ঞান, প্রযুক্তি, প্রকৌশল বা গণিতের ব্যবহারকে মানুষের স্বাস্থ্যসেবার জন্য সরবরাহ করে।
ডক্টর ঝিভাগো (চলচ্চিত্র)
ডক্টর ঝিভাগো () হল ডেভিড লিন পরিচালিত ১৯৬৫ সালের ব্রিটিশ-ইতালীয় মহাকাব্যিক প্রণয়ধর্মী নাট্য চলচ্চিত্র। ১৯১৭ থেকে ১৯২২ সালে প্রথম বিশ্বযুদ্ধ ও রুশ গৃহযুদ্ধের মাঝামাঝি সময়ের রাশিয়ার পটভূমিতে এবং বরিস পাস্তের্নাকের ১৯৫৭ সালে প্রকাশিত "একই নামের" উপন্যাস অবলম্বনে ছবিটি নির্মিত। পশ্চিমা দেশগুলোতে তুমুল জনপ্রিয় হওয়া স্বত্ত্বেও বইটি কয়েক দশক সোভিয়েত ইউনিয়নে নিষিদ্ধ ছিল। ফলে ছবিটি সোভিয়েত ইউনিয়নের নির্মাণ করা যায় নি এবং এর পরিবর্তে ছবিটির বেশির ভাগ দৃশ্য স্পেনে চিত্রায়িত হয়।
এই চলচ্চিত্রে নাম ভূমিকায় অভিনয় করেন ওমর শরিফ। রুশ বিপ্লব ও গৃহযুদ্ধের ফলে ইউরি ঝিভাগোর জীবনে পরিবর্তন আসে। তিনি লারা আন্টিপোভা নামে এক বিবাহিত নারীর প্রতি আকৃষ্ট হন। লারা চরিত্রে অভিনয় করেন জুলি ক্রিস্টি। ঝিভাগোর স্ত্রী টোনিয়া চরিত্রে অভিনয় করেন জেরাল্ডিন চ্যাপলিন। অন্যান্য পার্শ্ব ভূমিকায় অভিনয় করেন আলেক গিনেজ, রড স্টাইগার, টম কোর্টনি, রাফ রিচার্ডসন, সিওভান ম্যাককেনা ও রিটা টুশিংহাম।
সমসাময়িক সমালোচকেরা ছবির দৈর্ঘ্যের ব্যাপারে অভিযোগ করেন, কিন্তু প্রেমের গল্পের গভীরত্ব ও মানবীয় বিষয়বস্তুর বিষয়ে চলচ্চিত্রের গল্পের প্রশংসা করেন। সময়ের সাথে সাথে চলচ্চিত্রটির সুনাম বাড়তে থাকে। ৩৮তম একাডেমি পুরস্কারে ছবিটি ৫টি বিভাগে পুরস্কার লাভ করে: শ্রেষ্ঠ গৃহীত চিত্রনাট্য, মৌলিক সুর, চিত্রগ্রহণ, শিল্প নির্দেশনা ও পোশাক পরিকল্পনা; এবং শ্রেষ্ঠ চলচ্চিত্র ও শ্রেষ্ঠ পরিচালনাসহ আরও ৫টি বিভাগে মনোনয়ন লাভ করে। এছাড়া ২৩তম গোল্ডেন গ্লোব পুরস্কারে ছবিটি শ্রেষ্ঠ নাট্য চলচ্চিত্র ও শ্রেষ্ঠ অভিনেতা - নাট্য চলচ্চিত্রসহ ৫টি বিভাগে পুরস্কার লাভ করে।
ছবিটি ১৯৯৮ সালে আমেরিকান ফিল্ম ইনস্টিটিউটের ১০০ বছর... ১০০ চলচ্চিত্র তালিকায় ৩৮তম স্থান অধিকার করে, এবং পরের বছর ব্রিটিশ ফিল্ম ইনস্টিটিউটের শীর্ষ ১০০ ব্রিটিশ চলচ্চিত্র তালিকায় ২৭তম স্থান অধিকার করে।
চন্দ্র পঞ্জিকা
চন্দ্র পঞ্জিকা হলো এমন একটি পঞ্জিকা (ক্যালেন্ডার) যেখানে দিনসমূহকে হিসাব করার জন্য চাঁদের ঘুর্ণন পদ্ধতির ফলে উদ্ভূত গণনাকে ব্যবহার করা হয়। হিসাবের অসুবিধার্থে পৃথিবীতে চন্দ্র পঞ্জিকার ব্যবহার কম; তবে ধর্মীয় ক্ষেত্রে এর প্রচলণ অধিক; যেমনঃ হিজরি পঞ্জিকা।
প্রাথমিকভাবে বর্ষ গণনা করা হতো চাঁদের আবর্তন হিসাব করে, সুমেরীয় সভ্যতায় যা প্রথম দৃষ্ট হয়; কিন্তু জ্যোতির্বিজ্ঞান, হিসাব-নিকাশ প্রভৃতিতে অগ্রগামী থাকায় মিশরীয়রা পৃথিবীতে প্রথম সৌর পঞ্জিকার প্রচলন করে।
যোগদা সৎসঙ্গ পালপাড়া মহাবিদ্যালয়
যোগদা সৎসঙ্গ পালপাড়া মহাবিদ্যালয় হল পশ্চিমবঙ্গের পূর্ব মেদিনীপুর জেলার পালপাড়া গ্রামে অবস্থিত একটি স্নাতক লিবারাল আর্টস কলেজ। এই কলেজটি বিদ্যাসাগর বিশ্ববিদ্যালয় কর্তৃক অনুমোদিত। ১৯৮১ সালের আগে কলেজটি ছিল কলকাতা বিশ্ববিদ্যালয় কর্তৃক অনুমোদিত।
এই কলেজের বিভাগগুলি হল:
২০১২ সালে যোগদা সৎসঙ্গ পালপাড়া মহাবিদ্যালয়টি ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) কর্তৃক খ শ্রেণীর কলেজ হিসেবে পুনরায় স্বীকৃত হয়। এছাড়াও কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।
পাওয়ার (২০১৬-এর চলচ্চিত্র)
পাওয়ার একটি ২০১৬ বাংলা অ্যাকশন কৌতুকাভিনয় চলচ্চিত্র যা রাজীব কুমার বিশ্বাস দ্বারা রচিত।এই চলচ্চিত্রের সাউণ্ডট্রেকটি জিৎ গাঙ্গুলী দ্বারা রচিত।এর বৈশিষ্ট্য হল এর প্রধান ভূমিকায় আছে জিৎ, সায়ন্তিকা বন্দ্যোপাধ্যায় এবং নুসরাত জাহান।এটি একটি ২০১৪ তেলেগু চলচ্চিত্র পাওয়ারের পুনর্করণ যার অভিনয়ে ছিলেন রবি তেজা।
কাহিনীটি হল সাধারণ- একটি ব্যক্তি যিনি দেখতে একজন সৎ পুলিশ-কর্মচারী মতো যা তার পূর্ব জীবন, পুলিশে যোগ দেওয়ার জন্য আগ্রহী।তিনি সেই সুযোগ পান, এবং যা পরবর্তীতে খরাজের সাথে কৌতুকপূর্ণ রোমাঞ্চকর পথে অনুসরণ করেন, এবং তার পূর্বজীবনের একটি ফ্লেশব্যাকে অ্যাকশনে গমন করেন, যা তার অন্যব্যক্তির ভাবণার সাথে পুরোপুরি মিলে যায়।এই সঙ্গীতগুলো জিৎ গাঙ্গুলী দ্বারা রচিত।
বিয়াম মডেল স্কুল ও কলেজ,বগুড়া
বিয়াম মডেল স্কুল ও কলেজ বগুড়া জেলার একটি স্বনামধন্য শিক্ষা প্রতিষ্ঠান। বগুড়া জেলায় উপশহর,নিশিন্দারা এলাকায় এই শিক্ষা প্রতিষ্ঠানটি অবস্হিত। প্রতিষ্ঠানটি ২০০৬ সালে একাডেমিক কার্যক্রম শুরু করে ২০০৮ সালে সকল পাবলিক পরীক্ষায় অংশ নেয়। ইতিমধ্যে প্রতিষ্ঠানটি মাধ্যমিক ও উচ্চ মাধ্যমিক শিক্ষাবোর্ড,রাজশাহী এর ভেতর পাবলিক পরীক্ষায় অনেক কৃতিত্ব অর্জন করেছে।
প্রতিষ্ঠানটির অধ্যক্ষ জনাব মুস্তাফিজুর রহমান। কলেজ শাখার উপাধ্যক্ষ মোঃ দুলাল হোসেন। স্কুল শাখার উপাধ্যক্ষ শফিকা আক্তার। তাছাড়াও প্রতিষ্ঠানটির কলেজ ও মাধ্যমিক শাখায় মোট ৭০ জন শিক্ষক শিক্ষিকা রয়েছেন। প্রাথমিক শাখায় রয়েছেন মোট ৫০ জন শিক্ষক শিক্ষিকা।
http://biammodelbogra.edu.bd
দিরাক মেডেল
দিরাক মেডেল () তাত্ত্বিক পদার্থবিদ্যা, গাণিতিক রসায়ন এবং গণিতে গুরুত্বপূর্ণ অবদানের জন্য বিভিন্ন প্রতিষ্ঠান কর্তৃক প্রদত্ত চারটি পুরস্কার। বিংশ শতাব্দীর মহান তাত্ত্বিক পদার্থবিদদের মধ্যে অন্যতম অধ্যাপক পল দিরাকের নামে এই পুরস্কারের নামকরণ করা হয়েছে।
পাবলিক ডিরাক বক্তৃতা উপলক্ষে তাত্ত্বিক পদার্থবিজ্ঞানে অগ্রগতির জন্য প্রথম প্রতিষ্ঠিত দিরাক মেডেল পুরস্কার প্রদান করে যৌথভাবে নিউ সাউথ ওয়েলস বিশ্ববিদ্যালয়, সিডনি, অস্ট্রেলিয়া এবং অস্ট্রেলিয়ান ইনস্টিটিউট অফ ফিজিক্স। বক্তৃতা ও পদক, ১৯৭৫ সালে অধ্যাপক ডিরাকের এই বিশ্ববিদ্যালয় পরিদর্শন এবং পাঁচটি বক্তৃতার স্মারক। পরবর্তীতে বক্তৃতাগুলি একটি বই হিসাবে প্রকাশিত হয়, ডিরেকসন্স অফ ফিজিস্ক (উইলি, ১৯৭৮ - এইচ হোরা. এবং জে. শেপানস্কি, ইডিএস)। ডিরাক লেকচার সিরিজ প্রতিষ্ঠার জন্য এই বই এর রয়্যালটি বিশ্ববিদ্যালয়কে দান করেন অধ্যাপক ডিরাক। পুরস্কার হিসেবে একটি রৌপ্য পদক এবং সম্মানী দেয়া হয়। ১৯৭৯ সালে এ পুরস্কার প্রথম প্রদান করা হয়।
The Dirac Medal of the ICTP is given each year by the Abdus Salam International Centre for Theoretical Physics (ICTP) in honour of পদার্থবিজ্ঞানী পল দিরাক. The award, announced each year on 8 August (Dirac's birthday), was first awarded in 1985.
An international committee of distinguished scientists selects the winners from a list of nominated candidates. The Committee invites nominations from scientists working in the fields of theoretical physics or mathematics.
The Dirac Medal of the ICTP is not awarded to Nobel Laureates, Fields Medalists, or Wolf Prize winners.
However, several Dirac Medallists have subsequently won one of these awards.
পদক বিজয়ীকে ৫,০০০ আমেরিকান ডলার সম্মানী প্রদান করা হয়।
The Dirac Medal is awarded annually by the Institute of Physics (Britain's and Ireland's main professional body for physicists) for "outstanding contributions to theoretical (including mathematical and computational) physics". The award, which includes a silver gilt medal and a £1000 prize, was decided upon by the Institute of Physics in 1985, and first granted in 1987.
The Dirac Medal is awarded annually by The World Association of Theoretical and Computational Chemists "for the outstanding computational chemist in the world under the age of 40". ১৯৯৮ সাল থেকে পদক প্রদান করা হচ্ছে।
Source: WATOC
ভিখারি ঠাকুর
ভিখারি ঠাকুর (দেবনাগরী: भिखारी ठाकुर; Nastaʿlīq: بھکھڑی ٹھاکر; ) একজন ভারতীয় নাট্যকার, গীতিকার, অভিনেতা, লোকনৃত্যকার, লোকসঙ্গীত গায়ক তথা একজন সমাজসেবী ছিলেন। তিনি "ভোজপুরি সাহিত্যের শেক্সপিয়ার" হিসেবে জনপ্রিয়। ঠাকুর ১৮ ডিসেম্বর, ১৮৮৭ খ্রিস্টাব্দে বিহারের সারন জেলার কুতুবপুর নামক গ্রামে একটি নাপিত পরিবারে জন্মগ্রহণ করেন। তাঁর পিতামাতার নাম যথাক্রমে দল সিং ঠাকুর ও শিবকলি দেবী ঠাকুর।
তিনি অর্থ উপার্জনে জন্য খড়্গপুর যাত্রা করেন। এখানে তিনি অর্থ উপার্জন করেন, কিন্তু চাকরি নিয়ে অসন্তুষ্ট ছিলেন। তিনি রামলীলার ভক্ত ছিলেন, তিনি তীর্থশহর জগন্নাথ পুরীতে শ্রেষ্ঠ রামলীলার আয়োজন করা হয় জেনে সেখানে যাত্রা করেন।
তিনি নাটক রচনা করেন এবং তাঁর স্থানীয় গ্রামে সেগুলো রামলীলা অকারে সঞ্চালন শুরু করেন, গানগুলি পুনরাবৃত্তি করেন এবং সামাজিক কর্মকাণ্ডে আগ্রহ দেখান। তিনি নাটক, গান ও উপন্যাস লিখতে শুরু করেন। তাঁর বইয়ের ভাষা সহজ ছিল এবং অনেকেই আকৃষ্ট হয়েছিল। তাঁর বইগুলো বারাণসী, ছাপরা ও হাওড়া থেকে প্রকাশিত হয়।
আজও তাঁর সাহিত্যকর্মের প্রশংসা করা হয় এবং তাঁর রচিত গানগুলো এখনও সঞ্চালন করা হয়। তিনি ১০ জুলাই, ১৯৭১ খ্রিস্টাব্দে ৮৩ বছর বয়সে মৃত্যুবরণ করেন।
তিনি তাঁর প্রধান দশটি কর্মে রচনাসহ পরিচালনা এবং অভিনয়ও করেন। তার প্রধান কর্মগুলো নিম্নে উল্লেখ করা হলো
মানিকতলা বিধানসভা কেন্দ্র
মানিকতলা (বিধানসভা কেন্দ্র) ভারতীয় রাজ্য পশ্চিমবঙ্গের কলকাতা জেলার একটি বিধানসভা কেন্দ্র। এই পাতাটি সুকেস স্ট্রিট (বিধানসভা কেন্দ্রে) সম্পর্কে অবগত রয়েছে।
সীমানা নির্ধারণ করা হয় নির্বাচন কমিশনের আদেশ অনুযায়ী, ১৬৭ মানিকতলা (বিধানসভা কেন্দ্র) নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ১১, ১২, ১৩, ১৪, ১৫, ১৬, ৩১ এবং ৩২
মানিকতলা (বিধানসভা কেন্দ্র) ২৪নং কলকাতা উত্তর লোকসভা কেন্দ্র এর অংশ। ২০০৯ সালের সাধারণ নির্বাচনের পূর্বে এটি কলকাতা উত্তরপূর্ব (লোকসভা কেন্দ্র) এর অংশ ছিল।
ওম প্রকাশ (জেনারেল)
ওম প্রকাশ ভারতীয় সেনাবাহিনীর একজন জেনারেল ছিলেন। ২০১২ সালে তাকে ১৫ কোরের অধিনায়ক করা হয়েছিলো।
প্রকাশের জন্ম ১৯৫৫ সালে হরিয়ানা প্রদেশের ঝাজজর জেলায় হয়েছিলো। তার প্রাথমিক শিক্ষা শুরু হয় গ্রাম এলাকায়, এরপর তিনি ভর্তি হন কর্নাটকের 'সৈনিক স্কুল' এ, ১৯৭২ সালে 'ন্যাশনাল ডিফেন্স একাডেমী' তে ওম ক্যাডেট হিসেবে ঢোকেন। তার প্রতিরক্ষাবিদ্যায় এ এমএসসি ডিগ্রী সহ প্রতিরক্ষা এবং কৌশলবিদ্যায় মাস্টার অব ফিলোসফি ডিগ্রী ছিলো। তিনি ভারতের ওয়েলিংটনের ডিফেন্স সার্ভিসেস স্টাফ কলেজ থেকে পিএসসি এবং ন্যাশনাল ডিফেন্স কলেজ দিল্লী থেকে এনডিসি কোর্স করেন।
ওম কাশ্মীর এবং উওর-পূর্বাঞ্চলীয় প্রদেশে সংঘটিত বিচ্ছিন্নতাবাদ বিরোধী সামরিক অভিযানে অংশ নিয়েছেন। শ্রীলঙ্কায় আশির দশকের শেষের দিকে ভারতীয় সেনাবাহিনী নামানো হয় উগ্রপন্থী তামিলদের সাজা দেওয়ার জন্যে, ওম সেখানে বদলী হন।
ফ্যান্ট্যাস্টিক বিস্ট্‌স অ্যান্ড হোয়্যার টু ফাইন্ড দেম (চলচ্চিত্র)
ফ্যান্ট্যাস্টিক বিস্ট্‌স অ্যান্ড হোয়্যার টু ফাইন্ড দেম () হল ডেভিড ইয়েটস পরিচালিত ২০১৬ সালের কাল্পনিক চলচ্চিত্র। জে কে রাউলিংয়ের ২০০১ সালে প্রকাশিত "একই নামের" বই অবলম্বনে চলচ্চিত্রটি নির্মিত হয়েছে। এতে নিউট স্ক্যামেন্ডার চরিত্রে প্রধান ভূমিকায় অভিনয় করেন এডি রেডমেইন।
১৯২৬ সালে ব্রিটিশ জাদুকর এবং 'জাদুপ্রাণিবিদ' নিউট স্ক্যামানডার  জাহাজের মাধ্যমে অ্যারিজোনা থেকে নিউ ইয়র্কে আসেন। তিনি একটি  New Salem Philanthropic Societyএর প্রধান Mary Lou Barebone নামক জাদুক্ষমতাহীন সাধারণ মানুষের ("নো-মাজ" বা "মাগল") সম্মুখীন হন, যিনি New Salem Philanthropic Societyএর প্রধান। নিউট যখন তাঁর বক্তব্যে  জাদুকররা আসল এবং ক্ষতিকর সম্পর্কে আলোচনা শুনছিলেন, তখন নিউটের সুটকেস থেকে একটি ছোট প্লাটিপাস সদৃশ প্রাণী পালিয়ে যায় এবং একটি নিকটবর্তী ব্যাংকে চলে যায়।
সারা লরেন
সারা লরেন (জন্মনাম: মোনা লিজা হোসেন) হচ্ছেন একজন পাকিস্তানী অভিনেত্রী ও মডেল।
লরেন ২০১০ সালে পূজা ভাটের কাজরারে সিনেমায় কাজের মাধ্যমে বলিউড সিনেমার কাজ শুরু করেন। পরবর্তীতে তিনি ২০১৩ সালে মার্ডার ৩ সিনেমায় অভিনয়ের মাধ্যমে জনপ্রিয়তা পান যেখানে তার চরিত্রের নাম ছিল নেহা। একই বছর তিনি আঞ্জুমান ছবির জন্য "তারাং হাউজফুল এওয়ার্ডস-সেরা অভিনেত্রী" এর পুরস্কার লাভ করেন।
লরেন করাচি ও দিল্লীতে আনারকলি, শাইয়েদ ইসিকে নাম মোহাব্বাত হে শিফতা মঞ্চ নাটকে অভিনয় করেছেন। লরেন ২০০৩ সালে "রাবেয়া জিন্দা রাহেগী" সিরিয়ালে কাজের মাধ্যমে অভিনয় জীবন শুরু করেন। তিনি দ্বিতীয় পাকিস্তান মিডিয়া পুরস্কারে "সেরা নাটক অভিনেত্রী" হিসেবে মনোনয়ন পেয়েছিলেন।
লরেন্স অব অ্যারাবিয়া (চলচ্চিত্র)
লরেন্স অব অ্যারাবিয়া () হল ডেভিড লিন পরিচালিত ১৯৬২ সালের ব্রিটিশ-মার্কিন মহাকাব্যিক ঐতিহাসিক নাট্য চলচ্চিত্র। এটি টি. ই. লরেন্সের জীবনের ঘটনা অবলম্বনে রচিত "সেভেন পিলার্স অব উইজডম" বই অবলম্বনে নির্মিত। হরাইজন পিকচার্স কোম্পানির ব্যানারে ছবিটি প্রযোজনা করেন স্যাম স্পাইজেল এবং চিত্রনাট্য রচনা করেন রবার্ট বোল্ট ও মাইকেল উইলসন। ছবিতে নাম ভূমিকায় অভিনয় করেন পিটার ওটুল। এটি বিশ্বব্যাপী চলচ্চিত্রের ইতিহাসের সর্বাকালের অন্যতম সেরা ও প্রভাবশালী চলচ্চিত্র হিসেবে স্বীকৃত। মরিস জেরের করা ছবিটির নাট্যধর্মী সুর ও ফ্রেডি ইয়ংয়ের সুপার প্যানাভিসন ৭০ চিত্রায়ন ব্যাপক সমাদৃত হয়।
৩৫তম একাডেমি পুরস্কারে ছবিটি ৭টি বিভাগে পুরস্কার লাভ করে: শ্রেষ্ঠ চলচ্চিত্র ও পরিচালনা, মৌলিক সুর, চিত্রগ্রহণ, চিত্রসম্পাদনা, শিল্প নির্দেশনা ও শব্দগ্রহণ; এবং শ্রেষ্ঠ অভিনেতা, পার্শ্ব অভিনেতা ও শ্রেষ্ঠ গৃহীত চিত্রনাট্য বিভাগে মনোনয়ন লাভ করে। ২০তম গোল্ডেন গ্লোব পুরস্কারে ছবিটি শ্রেষ্ঠ নাট্য চলচ্চিত্র ও শ্রেষ্ঠ পরিচালকসহ ৬টি বিভাগে পুরস্কার লাভ করে। এছাড়া ১৬তম বাফটা পুরস্কারে ছবিটি শ্রেষ্ঠ চলচ্চিত্র - যে কোন উৎস ও শ্রেষ্ঠ ব্রিটিশ চলচ্চিত্রসহ ৪টি বিভাগে পুরস্কার লাভ করে।
"সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের লাইব্রেরি অব কংগ্রেস ১৯৯১ সালে ছবিটিকে জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। ছবিটি ১৯৯৮ সালে আমেরিকান ফিল্ম ইনস্টিটিউটের ১০০ বছর... ১০০ চলচ্চিত্র তালিকায় ৫ম স্থান ও ২০০৭ সালের হালনাগাদকৃত তালিকায় ৭ম স্থান অধিকার করে। ১৯৯৯ সালে ব্রিটিশ ফিল্ম ইনস্টিটিউটের শীর্ষ ১০০ ব্রিটিশ চলচ্চিত্র তালিকায় ৩য় স্থান অধিকার করে।
ধীরাজ কুমার নাথ
ধীরাজ কুমার নাথ (জানুয়ারি ৯, ১৯৪৫ - জানুয়ারি ৫, ২০১৮) ছিলেন একজন বাংলাদেশি কূটনীতিক। তিনি ২০০৬ সালে অধ্যাপক ড. ইয়াজউদ্দিন আহমেদের নেতৃত্বে গঠিত সাবেক তত্ত্ববধায়ক সরকারের উপদেষ্টামণ্ডলীর একজন সদস্য ছিলেন। উপদেষ্টা হিসেবে তিনি সেসময় মৎস ও পশু সম্পদ, গৃহায়ণ ও গণপূর্ত, মুক্তিযুদ্ধ বিষয়ক মন্ত্রনালয়ের দায়িত্ব পালন করেছেন।
ধীরাজ কুমার নাথ নোয়াখালি জেলার বেগমগঞ্জ থানার রফিকপুর গ্রামে ১৯৪৫ সালের ৯ই জানুয়ারি জন্মগ্রহণ করেন। তার পিতা ছিলেন করুন কান্ত নাথ এবং মাতার নাম সাবিত্রী সুন্দরী দেবী।
১৯৬০ সালে চৌমুহনী মদনমোহন উচ্চ বিদ্যালয় থেকে এনট্রেন্স পরীক্ষায় উত্তীর্ণ হন। ১৯৬৬ সালে ঢাকা বিশ্ববিদ্যালয় থেকে ব্যবস্থাপনায় স্নাতকোত্তর ডিগ্রী লাভ করেন। তিনি নোয়াখালি সরকারি কলেজে অধ্যাপনার মাধ্যমে তার কর্মজীবন শুরু করেন। ১৯৬৯ সালে পূর্ব পাকিস্তান সিভিল সার্ভিসে যোগদান করেন। ১৯৭১ সালে বাংলাদেশ স্বাদীনতা যুদ্ধে অংশগ্রহণ করেছিলেন। স্বাধীনতার পর ১৯৭৮ সালে তিনি গাজীপুরের মহকুমা প্রশাসক হিসেবে দায়িত্ব পালন করেন। ২০০৩ সালে তিনি সাবেক স্থানীয় সরকার ও স্বাস্থ্য সচিব থাকা অবস্থায় অবসর গ্রহণ করেন।
২০০৬ সালে আরও নয়জনের সাথে তিনি তত্ত্ববধায়ক সরকারের উপদেষ্টামন্ডলীর একজন সদস্য হিসেবে শপথ গ্রহণ করেন। এছাাড়াও তিনি বেশ কিছু বই লিখেছেন যার মধ্যে জনপ্রিয় হলো “পথের দুধারে” এবং “সম্প্রীতির জনপদে”।
মালিনা উইসম্যান
মালিনা ওপাল উইসম্যান (জন্ম মার্চ ১২, ২০০৩) একজন মার্কিন শিশু অভিনয় শিল্পী এবং মডেল। তিনি ২০১৪ সালে মুক্তিপ্রাপ্ত মার্কিন সুপারহিরো ভিত্তিক দৃশ্যকাব্যের চলচ্চিত্র "টিনএজ মিউটেন্ট নিনজা টর্টলস"-এ তরুনী এপ্রিল ও'নেইল-এর ভূমিকায় অভিনয় করার জন্য, এছাড়াও মার্কিন টেলিভিশন চ্যানেল সিবিএস-প্রচারিত সুপারহিরো দৃশ্যকাব্যের ধারাবাহিক "সুপারগার্ল"-এ তরুনী কারা যোর-এল এর ভূমিকায়, এবং মার্কিন সম্প্রচার ভিত্তিক প্রতিষ্ঠান নেটফ্লিক্স-এর হাস্যরস ধারাবাহিক "এ্য সিরিজ অব আনফর্চুনেট ইভেন্টস"-এ ভায়লেট বোদলেয়ার ভূমিকায় অভিনয় করার জন্য বিশেষ ভাবে পরিচিত।
উইসম্যান হল নিউ ইয়র্ক শহর-কেন্দ্রিক একজন মডেল এবং অভিনেত্রী। তিনি মাত্র আট বছর বয়সে মডেলিং করার মাধ্যমে তার কর্ম জীবন শুরু করেন, যেখানে তার মায়ের পদাঙ্ক অনুসরণ করে তার মায়ের-ই প্রতিনিধিত্বমূলক প্রতিষ্ঠান তাকে আবিষ্কার করেছিল। তাকে কয়েকটি বৃহত্তর এবং জনপ্রিয় ব্রান্ডে এবং নকশাকারীদের জন্য কাজ করতে দেখা গিয়েছে, যেগুলোর মধ্যে ক্যালভিন ক্যালেন, রাল্ফ লওরেন, লেভি'স, বেনেটন, ডিকেএনওয়াই, এইচএন্ডএম সহ আরো অনেক গুলো। অভিনেত্রী হিসেবেও তাকে কিছু বিজ্ঞাপনে আর্বিভুত হতে দেখা গিয়ে, যেগুলো হল; এসিটি মাউথওয়াশ, মেয়বিলিন, পুরেল, এবং মাই লিটন পোনি।
তিনি একজন চলচ্চিত্র অভিনেত্রী হিসেবে অভিষিক্ত হন, ২০১৪ সালে মুক্তিপ্রাপ্ত মার্কিন কল্পবিজ্ঞান, রণ এবং হাস্যরস দৃশ্যকাব্যমূলক চলচ্চিত্র "টিনএজ মিউটেন্ট নিনজা টর্টলস"-এ তরুনী এপ্রিল ও'নেইল ভূমিকায় অভিনয় করার মধ্য দিয়ে, চলচ্চিত্রটিতে তার অভিনয় করা ভূমিকাটির সাবালিকা সংস্করণে অভিনয় করেছিলেন জনপ্রিয় মার্কিন অভিনেত্রী মেগান ফক্স।
২০১৫ সালে, উইসম্যানকে মার্কিন টেলিভিশন চ্যানেল সিবিএস এবং সম্প্রচার ভিত্তিক প্রতিষ্ঠান ওয়ার্নার ব্রোস এর টেলিভিশন চ্যানেল ওয়ার্নার ব্রোস টেলিভিশন এর সুপারহিরো ধারাবাহিক "সুপারগার্ল"-এ তরুনী কারা যোর-এল এর ভূমিকায় অভিনয় করতে দেখা যায়, পরবর্তী থেকে বর্তমান পযন্ত এই চরিত্রটির প্রাপ্তবয়স্ক সংস্করণে অভিনয় করছেন মার্কিন অভিনেত্রী মেলিশা বেনোইট।
২০১৬ সালে, উইসম্যানকে "থারস্টি" নামক একটি দৃশ্যকাব্যিক মার্কিন চলচ্চিত্রে হাজির হতে দেখা যায়, এছাড়াও হাস্যরস চলচ্চিত্র "নাইন লইফস"-এ "রেবেকা ব্রান্ড" নামক একটি গুরুত্বপূর্ন ভূমিকায়ও অভিনয় করেছেন, চলচ্চিত্রটিতে আরো অভিনয় করেন মার্কিন অভিনেতা কেভিন স্পেসি এবং অভিনেত্রী জেনিফার গ্রেন্জার, যেটি ২০১৬ সালের আগষ্ট মাসে মুক্তি পায়।
২০১৭ সালে উইসম্যান, সম্প্রচার ভিত্তিক প্রতিষ্ঠান নেটফ্লিক্স-এর হাস্যরস ধারাবাহিক "এ্য সিরিজ অব আনফর্চুনেট ইভেন্টস"-এ ভায়োলেট বোদলেয়ার হিসেবে অভিনয় করা শুরু করেন।
২৪শ পদাতিক ডিভিশন (বাংলাদেশ)
২৪শ পদাতিক ডিভিশন হচ্ছে বাংলাদেশ সেনাবাহিনীর একটি দল। চট্টগ্রাম বিভাগের দুটি পদাতিক ডিভিশনের মধ্যে এটি অন্যতম। এর প্রধান কার্যালয় চট্টগ্রাম জেলার চট্টগ্রাম সেনানিবাসে অবস্থিত। এটি বাংলাদেশ সেনাবাহিনীর সর্ববৃহৎ পদাতিক ডিভিশন।
বাংলাদেশের স্বাধীনতা যুদ্ধ শেষে বাংলাদেশ সেনাবাহিনীর পাঁচটি পদাতিক ডিভিশন গঠন করা হয়। এদের মধ্যে ৬৫শ পদাতিক ব্রিগেড ছিল একটি, যার প্রধান কার্যালয় ছিল চট্টগ্রামে।
পরবর্তীতে (১৯৭৭ সালে) এই ব্রিগেডকে ২৪শ পদাতিক ডিভিশনে উন্নীত করা হয়। মেজর জেনারেল জাহাঙ্গীর কবির তালুকদার হচ্ছেন এর বর্তমান জিওসি। এই ডিভিশন পার্বত্য চট্টগ্রাম পর্যন্ত বিস্তৃত। ২৪শ পদাতিক ডিভিশন হচ্ছে বাংলাদেশের সবথেকে বড় পদাতিক ডিভিশন যেখানে ৩৩% সেনাবাহিনী নিয়োজিত রয়েছে।স্বাধীনতাত্তোর সময়ে, পূর্ব বাংলার সর্বহারা পার্টি নবগঠিত আওয়ামী লীগ-সরকারের অন্যতম একটি বিরোধী দল হিসেবে আবির্ভূত হয়। ১৯৭৩ সালের এপ্রিল মাসে "পূর্ব বাংলার জাতীয় মুক্তি ফ্রন্ট", ১১ গোষ্ঠীর একটি কোয়ালিশন গঠন করা হয়। এই ফ্রন্ট প্রতিষ্ঠার পর, দলটি বাংলাদেশ রাষ্ট্রের বিরুদ্ধে সশস্ত্র আন্দোলন ক্যাম্পেইন শুরু করে। এই দলটি ঢাকা, বরিশাল, ফরিদপুর, ময়মনসিংহ, টাঙ্গাইল, চট্টগ্রাম, সিলেট এবং কুমিল্লা জেলায় সক্রিয় ছিল। এরা আওয়ামী লীগ নেতাকর্মীদের বিরুদ্ধে হত্যাকাণ্ড পরিচালনা করে এবং দেশব্যাপী পুলিশ থানাসমূহে আক্রমণ চালায়।
শেখ মুজিবুর রহমানের অনুরোধে তৎকালীন "৬৫শ পদাতিক ব্রিগেডের" কম্যান্ডার দস্তগির তার প্রশাসনিক এলাকায় একটি কাউন্টার-আক্রমণ অভিযানের নেতৃত্ব দেন যেটি বাংলাদেশের সেনাবাহিনী, নৌবাহিনী এবং বিমানবাহিনীর সামরিক অভিযানের মধ্যে প্রথম সম্মিলিত সফল অভিযান যা “অপারেশন ড্রাগন ড্রাইভ” নামে পরিচিত এবং এই অভিযানটি পার্বত্য চট্টগ্রাম এলাকার “সর্বহারা” বিচ্ছিন্নতাবাদী অস্ত্রধারীদের বিরুদ্ধে পার্বত্য চট্টগ্রামে পরিচালিত হয়।
২৯ মে ১৯৮১ সালে জিয়াউর রহমান চট্টগ্রামের আঞ্চলিক বিএনপির একটি নিজ-দলীয় বিবাদের সমাধানে সহায়তা করার জন্য সেখানে যান। জিয়া এবং তার সাথের সদস্যরা সারা রাত চট্টগ্রাম সেনানিবাসে অবস্থিত চট্টগ্রাম সার্কিট হাউজে অবস্থান করেন। ৩০ মে প্রথম প্রহরে, ২৪শ পদাতিক ডিভিশনের জিওসি, মেজর জেনারেল আবুল মঞ্জুরের নেতৃত্বে তাকে হত্যা করা হয়। তার ছয় দেহরক্ষী এবং দুজন সহযোগীকেও হত্যা করা হয়।
গ্রেফতার করার পর শীঘ্রই মঞ্জুরকে হত্যা করা হয়। একটি সামরিক ট্রাইব্যুনালে ১৮ জন অফিসারকে সম্মুখীন করা হয়, এসময় সামরিক আদালতে ১৩জনকে মৃত্যুদণ্ডাদেশ এবং ৫জনকে কারাদণ্ড প্রদান করা হয়।
পার্বত্য চট্টগ্রাম সংঘাত মূলত একটি রাজনৈতিক সহিংসতা এবং সশস্ত্র বিদ্রোহ ছিল যা পার্বত্য চট্টগ্রামের উপজাতিদের স্বায়ত্তশাসন এবং অধিকারের পরিপ্রেক্ষিত পার্বত্য চট্টগ্রাম জনসংহতি সমিতি কর্তৃক বাংলাদেশ সরকার এবং অস্ত্রধারী, শান্তি বাহিনীর মধ্যে সংগঠিত হয়।
১৯৭৭ সালে শান্তি বাহিনী সরকারি বাহিনীর লোকদের বিরুদ্ধে সশস্ত্র আন্দোলন গড়ে তোলে। বাংলাদেশ সেনাবাহিনীর ২৪শ পদাতিক ডিভিশন এই সশস্ত্র কাউন্টার অভিযানে অংশগ্রহণ করে। ১৯৯৭ সাল পর্যন্ত ২০ বছর এই সংঘাত চলতে থাকে যতক্ষণ না সরকার এবং পার্বত্য চট্টগ্রাম জনসংহতি সমিতি পার্বত্য চট্টগ্রাম শান্তি চুক্তিতে স্বাক্ষর করে। ১৯৯৮ সালের ফেব্রুয়ারি মাসে সন্তু লারমা বিধিসম্মতভাবে শান্তি বাহিনী ভেঙে দেন। প্রায় ১৫০০ বিদ্রোহী তাদের অস্ত্রশস্ত্র আত্মসমর্পণ করে।
বাংলাদেশের সামরিক বাহিনী, বাংলাদেশ পুলিশ, বাঙ্গালী বসবাসকারী, শান্তি বাহিনী এবং এর সমর্থনকারীদের বিরুদ্ধে জাতিগত হত্যা সহ মানবাধিকার লঙ্ঘনের অভিযোগ আনা হয়েছে।
বিবিসি এশিয়ান নেটওয়ার্ক
বিবিসি এশিয়ান নেটওয়ার্ক একটি ব্রিটিশ রেডিও ষ্টেশন যেটা মূলত দক্ষিণ এশিয়ার নানা বার্তা প্রচার করে থাকে।এটির দুটি কেন্দ্র রয়েছে যার একটি লন্ডনে ও অপরটি বার্মিংহামে অবস্থিত।এটিতে মুলত গান ও আলোচনার অনুষ্ঠান প্রচার করা হয়ে থাকে।
২০১৭ সালের মাঝের দিকে বিবিসি এশিয়ান নেটওয়ার্ক মিলিত হয় বিবিসি রেডিও এক্সট্রার সাথে।আর মার্ক স্ট্রিপেল কে দুটি রেডিও ষ্টেশনেরই দায়িত্ব প্রদান করা হয়।
মোহাম্মদ নইমুদ্দীন
মৌলভী মোহাম্মদ নইমুদ্দীন (১৮৩২ - ১৯০৭ / ১৯১৬) হলেন বাংলাদেশের একজন প্রখ্যাত আলেম, ধর্মপ্রচারক, লেখক ও সাংবাদিক। তিনি বাংলায় কোরআন অনুবাদকদের মধ্যে অন্যতম। এছাড়াও তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটির সম্পাদকের দায়িত্ব পালন করেন।
মৌলভী নইমুদ্দীন ১৮৩২ সালে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) টাঙ্গাইল জেলার শুরুজ গ্রামে জন্মগ্রহণ করেন।
তিনি পাবনার দুলাই মাদ্রাসা ও ঢাকায় ইসলামি ধর্মশাস্ত্রে পড়াশোনা করার পর মুর্শিদাবাদ, বিহার, এলাহাবাদ, আগ্রা, দিল্লি প্রভৃতি স্থানের ধর্মবেত্তাদের নিকট ধর্মতত্ত্ব পাঠ করেন এবং ধর্মীয় জ্ঞানে বিশেষ ব্যুৎপত্তি লাভ করায় ‘আলেম-উদ-দহর’ উপাধিতে ভূষিত হন।
তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটি সম্পাদনা করতেন। এছাড়াও তিনি বাংলায় কোরআন শরীফ অনুবাদ করার প্রচেষ্টারত ছিলেন।
নওয়াজিস খান
নওয়াজিস খান (১৭শ শতক) হলেন বাংলা ভাষার একজন প্রখ্যাত কবি। তিনি মধ্যযুগের অন্যতম প্রধান কবি হিসাবে পরিচিত। বাংলা কাব্য সাহিত্যে তার শ্রেষ্ঠ অবদান “গুলে বকাওলী” কাব্যগ্রন্থটি।
নওয়াজিস খান তৎকালীন চট্টগ্রাম জেলার সাতকানিয়ার আমিরাবাদে জন্মগ্রহণ করেন। তার পিতার নাম মোহাম্মদ এয়ার খন্দকার।
তিনি মাওলানা আতাউল্লাহের নিকট থেকে আধ্যাত্মিক এলমের জ্ঞান লাভ করেন।
তিনি ছিলেন মধ্যযুগের অন্যতম প্রধান কবি। মধ্যযুগে বাংলা ভাষায় প্রকাশিত অন্যতম প্রধান কাব্যগ্রন্থ “গুলে বকাওলী” তার শ্রেষ্ঠ সাহিত্য কর্ম। এছাড়াও তিনি আরও রচনা করেনঃ
২০১৮ ফিফা বিশ্বকাপ গ্রুপ এ
২০১৮ ফিফা বিশ্বকাপ এর গ্রুপ এ পর্বের খেলা ২০১৮ সালের ১৪ থেকে ২৫ জুন অনুষ্ঠিত হয়। এই গ্রুপে অংশগ্রহণ করে রাশিয়া, সৌদি আরব, মিশর এবং উরুগুয়ে। পয়েন্ট তালিকায় প্রথম দুই দল উরুগুয়ে ও রাশিয়া পরবর্তী ১৬ দলের পর্বে অগ্রসর হয়।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দলের কেবল একবার দেখা হয়েছিল, ১৯৯৩ সালের ৬ অক্টোবরে সৌদি আরবে অনুষ্ঠিত একটি বন্ধুত্বপূর্ণ ম্যাচে যেখানে সৌদি আরব ৪-২ ব্যবধানে বিজয়ী হয়।
দুই দলের কেবল একবার দেখা হয়েছিল, ২০০৬ সালে অনুষ্ঠিত একটি বন্ধুত্বপূর্ণ ম্যাচে যেখানে উরুগুয়ে ২–০ ব্যবধানে বিজয়ী হয়দুই দল এর আগে দুইবার মুখোমুখি হয়েছিল। সর্বশেষটি ২০১৪ সালে, যেখানে খেলা ১-১ এ ড্র হয়েছিল।
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।
ব্লু-মুন
কোন বছরের একই মাসে দু’বার পূর্ণিমার চাঁদ দেখা গেলে দ্বিতীয় পূর্ণিমার চাঁদকে বলা হয় ব্লু-মুন।  নামে ব্লু-মুন বা নীল চাঁদ হলেও নীল রঙের সঙ্গে এ চাঁদের কোনো সম্পর্ক নেই।  তবে একই দিন চন্দ্রগ্রহণ হওয়ায় চাঁদ রক্তিম রং ধারণ করে।  চন্দ্রগ্রহণের সময় পৃথিবীর ছায়া চাঁদের উপর পড়ে।  ফলে ওই সময় চাঁদে লাল বা কমলা রঙের আভা দেখা যায়।
সাধারণ ব্লু মুন ২ বছর ৮ মাস পর পর হয়ে থাকে ।
২০১৮ ফিফা বিশ্বকাপ গ্রুপ বি
২০১৮ ফিফা বিশ্বকাপ এর গ্রুপ বি পর্বের খেলা ২০১৮ সালের ১৫ থেকে ২৫ জুন অনুষ্ঠিত হবে। এই গ্রুপে অংশগ্রহণ করছে পর্তুগাল, স্পেন, মরক্কো এবং ইরান। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দলের আগে কখনো দেখা হয়নি এটি ফাইনালে ইরানের শুধুমাত্র দ্বিতীয় জয় ।এর আগে দুই দল মোট ৩৫ বার মুখোমুখি হয়েছে। এর মধ্যে ২০১০ ফিফা বিশ্বকাপের ১৬ দলের পর্বে স্পেন ১-০ গোল ব্যবধানে বিজয়ী হয়।
দুই দল এর আগে একবার, ১৯৮৬ ফিফা বিশ্বকাপ-এর গ্রুপ পর্বে মুখোমুখি হয়েছিল। সেই ম্যাচটি মরক্কো ৩-১ গোলের ব্যবধানে জয়লাভ করে।
দুই দলের আগে কখনও দেখা হয়নি।
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।
আব্দুল্লাপুর (গ্রাম)
আব্দুল্লাপুর তেলঙ্গানা, ভারতের রাঙা রেদ্দি জেলার একটি গ্রাম।এটি হায়াতনগর মন্ডলের মধ্যে পড়ে।এটি বহিঃস্থ চক্রপথ, হায়দ্রাবাদ থেকে ৫ কিলোমিটার পর্যন্ত বিস্তীর্ণ।
আব্দুল আজিজ (চলচ্চিত্র নির্মাতা)
আব্দুল আজিজ হলো একজন বাংলাদেশি ব্যবসায়ী, চলচ্চিত্র প্রযোজক ও পরিচালক। তিনি হলেন জাজ মাল্টিমিডিয়ার চেয়ারম্যান। আবদুল আজিজ ও তার ভাই এম এ কাদের বিদেশে ৯১৯ কোটি টাকা পাচারের অভিযোগে অভিযুক্ত হয়েছেন।
পাকিস্তান মিডিয়া পুরস্কার
পাকিস্তান মিডিয়া পুরস্কার সংক্ষেপে দি পিএমএ (English: "The PMA") হিসেবে পরিচিত।এটি মূলত বেতার, টেলিভিশন, চলচ্চিত্র ও নাটকে ভালো কাজের জন্য দেয়া হয়ে থাকে। এর পুরস্কার হিসেবে মূলত যে প্রতিমূর্তি প্রদান করার হয় তাতে একজন বীরের বুকে তারকা দেখা যায়। এটি প্রতি বছর আয়োজনের মাধ্যমে প্রদান করা হয়ে থাকে। পাকিস্তানে পুরস্কারকে মিডিয়ার বড় পদক হিসেবে ধরা হয়।
২০১০ সালে প্রথম পাকিস্তান মিডিয়া পুরস্কার প্রদান করা হয়।
গুজরানওয়ালা
গুজরানওয়ালা (‬‎) হল পাঞ্জাব, পাকিস্তানের একটি শহর যা লাহোরের উত্তরে অবস্থিত।এটি ১৮শতকে গঠিত করা হয়, পাঞ্জাবের উত্তরের শহরগুলোর তুলনায় এটি একটি আধুনিক শহর। ১৭৬৩ থেকে ১৭৯৯ সাল পর্যন্ত এই শহরকে রাজধানী হিসেবে ধরা হতো।
গুজরানওয়ালা বর্তমানে তৃতীয় বৃহত্তম শিল্পকেন্দ্র, এটি পাকিস্তানের জিডিপিতে ৫% অবদান রাখে।